মণিপুরে জারি হল রাষ্ট্রপতি শাসন

ওয়েব ডেস্ক: মণিপুরে জারি হল রাষ্ট্রপতি শাসন (President Rule in Manipur )। ’দুবছর ধরে অশান্তি কবলিত মণিপুরে। কিছুদিন আগেই মণিপুরের মুখ্যমন্ত্রীর পদ থেকে ইস্তফা দিয়েছেন এন বীরেন সিং (N. Biren Singh)। বীরেন সিংয়ের পরবর্তী মুখ্যমন্ত্রীকে হবেন তা বেছে নিতে ব্যর্থ বিজেপি। উত্তরপূর্ব ভারতের এই রাজ্যের অচলাবস্থার মাঝে বৃহস্পতিবার মণিপুরে রাষ্ট্রপতির শাসন জারি করা হয়েছে।

২০২৩ সালের ৩ মে মণিপুরে শুরু হয় মেতেই-কুকি সংঘর্ষ। সেই থেকেই উত্তপ্ত উত্তর-পূর্ব রাজ্যটি।গত দেড় বছরের বেশি সময় ধরে জাতিহিংসায় উত্তপ্ত উত্তরপূর্বের রাজ্য। কয়েকশো মানুষের মৃত্যু হয়েছে। ঘরছাড়া অসংখ্য মানুষ। আঙুল উঠেছিল মণিপুরের রাজ্য সরকার এবং মুখ্যমন্ত্রী এন বিরেন সিংয়ের বিরুদ্ধে। রাজ্য়ের টালমাটাল পরিস্থিতির কারণে নিজের দলের চাপের মুখে পড়ে গত ৯ ফেব্রুয়ারি পদত্যাগ করতে বাধ্য হন তিনি। বীরেনের পদত্যাগের পরেই রাজ্যের পরবর্তী মুখ্যমন্ত্রী মুখ নির্বাচনে বৈঠকে বসেছিল মণিপুরের উচ্চ স্তরের নেতারা। কিন্তু উত্তপ্ত পরিস্থিতি সামাল দিতে কাকে দায়িত্ব দেবে তা বেছে নিতে ব্যর্থ হয়েছে কেন্দ্রীয় নেতৃত্ব। তারপরই এদিন জারি হল রাষ্ট্রপতি শাসন।

আরও পড়ুন: বাতিল হয়ে যাবে ৫০ টাকার পুরনো নোট, ঘোষণা করল RBI

বৃহস্পতিবার এই প্রসঙ্গে স্বরাষ্ট্রমন্ত্রক সরকারি বিজ্ঞপ্তি জারি করা হয়। সেখানে রাষ্ট্রপতি শাসন জারি করা হয়। বিজ্ঞপ্তিতে রাষ্ট্রপতি দ্রৌপদী মুর্মুর বয়ানে লেখা রয়েছে, ‘আমি মণিপুরের রাজ্যপালের তরফ থেকে রিপোর্ট পেয়েছি। যা দেখে এটা কার্যত স্পষ্ট সেখানে সরকার চালানো সম্ভব নয়। তাই এই সিদ্ধান্ত।’

দেখুন ভিডিও